CELEX: 52012PC0205
Language: mt
Date: 2012-05-04
Title: Proposta għal DEĊIŻJONI TAL-KUNSILL dwar pożizzjoni li għandha tieħu l-Unjoni Ewropea fil-Kumitat għall-Kummerċ u l-Iżvilupp Sostenibbli stabbilit bil-Ftehim ta' Kummerċ Ħieles bejn l-Unjoni Ewropea u l-Istati Membri tagħha minn naħa, u r-Repubblika tal-Korea min-naħa l-oħra, fir-rigward tal-operat tal-Forum tas-Soċjetà Ċivili u t-twaqqif tal-Bord ta’ Esperti li jeżamina l-kwistjonijiet fl-oqsma li jaqgħu fl-ambitu tal-Kumitat għall-Kummerċ u l-Iżvilupp Sostenibbli

|
			
		
		
		52012PC0205
		
			Proposta għal DEĊIŻJONI TAL-KUNSILL dwar pożizzjoni li għandha tieħu l-Unjoni Ewropea fil-Kumitat għall-Kummerċ u l-Iżvilupp Sostenibbli stabbilit bil-Ftehim ta' Kummerċ Ħieles bejn l-Unjoni Ewropea u l-Istati Membri tagħha minn naħa, u r-Repubblika tal-Korea min-naħa l-oħra, fir-rigward tal-operat tal-Forum tas-Soċjetà Ċivili u t-twaqqif tal-Bord ta’ Esperti li jeżamina l-kwistjonijiet fl-oqsma li jaqgħu fl-ambitu tal-Kumitat għall-Kummerċ u l-Iżvilupp Sostenibbli /* COM/2012/0205 final - 2012/0100 (NLE) */
			
				
		
		
			
			   	MEMORANDUM TA’ SPJEGAZZJONI
Il-Ftehim ta'
Kummerċ Ħieles (FTA) bejn l-Unjoni Ewropea u l-Istati Membri
tagħha minn naħa u r-Repubblika tal-Korea min-naħa l-oħra,
(minn hawn 'il quddiem imsejjaħ "il-Ftehim") ġie ffirmat
fis-6 ta' Ottubru 2010, u beda japplika provviżorjament
mill-1 ta' Lulju 2011.
L-Artikolu 13.13(1)
tal-Ftehim jistipula li l-partijiet għandhom jaqblu b’deċiżjoni
tal-Kumitat għall-Kummerċ u l-Iżvilupp Sostenibbli (TSD) dwar
l-operat tal-Forum tas-Soċjetà Ċivili sa mhux aktar tard minn sena
wara d-dħul fis-seħħ tal-FTA. 
L-Artikolu 13.15
jipprevedi li titwaqqaf lista ta’ persuni li jistgħu jiġu msejħa
biex iservu f’Bord ta’ Esperti biex jeżaminaw kwistjonijiet fl-oqsma ta’
kwalunkwe kwistjoni li tista’ tinqala’ skont il-kapitolu TSD li ma tistax
tiġi indirizzata b’mod sodisfaċenti permezz ta’ konsultazzjonijiet. 
Il-proposta mehmuża tikkostitwixxi
l-proposta għal strument legali li japprova l-pożizzjoni li se
tieħu l-Unjoni fil-Kumitat għall-Kummerċ u l-Iżvilupp
Sostenibbli dwar il-kwistjonijiet imsemmijin hawn fuq.
2012/0100 (NLE)
Proposta għal
DEĊIŻJONI TAL-KUNSILL
dwar pożizzjoni li għandha
tieħu l-Unjoni Ewropea fil-Kumitat għall-Kummerċ u
l-Iżvilupp Sostenibbli stabbilit bil-Ftehim ta' Kummerċ Ħieles
bejn l-Unjoni Ewropea u l-Istati Membri tagħha minn naħa, u
r-Repubblika tal-Korea min-naħa l-oħra, fir-rigward tal-operat
tal-Forum tas-Soċjetà Ċivili u t-twaqqif tal-Bord ta’ Esperti li
jeżamina l-kwistjonijiet fl-oqsma li jaqgħu fl-ambitu tal-Kumitat
għall-Kummerċ u l-Iżvilupp Sostenibbli 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 207(4),
l-ewwel subparagrafu, flimkien mal-Artikolu 218(9) tiegħu,
Wara li kkunsidra l-proposta mill-Kummissjoni[1],
Billi:
(1)       Fit-23 ta’ April 2007
l-Kunsill awtorizza lill-Kummissjoni biex tinnegozja ftehim ta’ kummerċ
ħieles mar-Repubblika tal-Korea f’isem l-Unjoni Ewropea u l-Istati Membri
tagħha.
(2)       Fis-6 ta’ Ottubru 2010
ġie ffirmat Ftehim ta’ Kummerċ Ħieles bejn l-Unjoni Ewropea u
l-Istati Membri tagħha u r-Repubblika tal-Korea (minn issa ‘l quddiem
imsejjaħ il-Ftehim). 
(3)       B'konformità
mal-Artikolu 15.10(5), il-Ftehim ġie applikat provviżorjament
mill-1 ta' Lulju 2011 suġġett għal li jiġi
konkluż aktar tard.
(4)       L-Artikolu 13.13(1)
tal-Ftehim jistipula li l-partijiet għandhom jaqblu b’deċiżjoni
tal-Kumitat għall-Kummerċ u l-Iżvilupp Sostenibbli (TSD) dwar
l-operat tal-Forum tas-Soċjetà Ċivili sa mhux aktar tard minn sena wara
d-dħul fis-seħħ tal-Ftehim.
(5)       L-Artikolu 13.15(3)
jipprevedi li titwaqqaf lista ta’ persuni li jistgħu jiġu msejħa
biex iservu f’Bord ta’ Esperti biex jeżaminaw kwalunkwe kwistjoni li
tista’ tinqala’ skont il-kapitolu TSD li ma tistax tiġi indirizzata b’mod
sodisfaċenti permezz ta’ konsultazzjonijiet. 
(6)       L-Unjoni għandha
tiddetermina l-pożizzjoni li għandha tieħu dwar l-operat
tal-Forum tas-Soċjetà Ċivili u l-lista ta’ persuni li jitsgħu
jiġu msejħa biex iservu bħala esperti,
ADOTTA DIN ID-DEĊIŻJONI: 
Artikolu 1
Il-pożizzjoni li għandha tieħu
l-Unjoni fil-Kumitat għall-Kummerċ u l-Iżvilupp Sostenibbli
stabbilit bil-Ftehim ta' Kummerċ Ħieles bejn l-Unjoni Ewropea u
l-Istati Membri tagħha minn naħa, u r-Repubblika tal-Korea
min-naħa l-oħra, dwar: 
(i)           l-operat tal-Forum tas-Soċjetà
Ċivili previst fl-Artikolu 13.13(1) tal-Ftehim u 
(ii)          it-twaqqif ta' lista ta’ persuni
kkwalifikati biex iservu bħala membri ta’ Bord, skont
l-Artikolu 13.15(3) tal-Ftehim, 
għandha tissejjes fuq l-abbożż
tad-deċiżjonijiet tal-Kumitat għall-Kummerċ u
l-Iżvilupp Sostenibbli mehmuża ma’ din id-Deċiżjoni. 
Artikolu 2
Din id-Deċiżjoni għandha
tidħol fis-seħħ dakinhar tal-adozzjoni tagħha.
Hekk kif jiġu adottati, dawn
id-Deċiżjonijiet tal-Kumitat UE-Korea għall-Kummerċ u
l-Iżvilupp Sostenibbli għandhom jiġu ppubblikati f’Il-Ġurnal
Uffiċjali tal-Unjoni Ewropea. 
Magħmul fi Brussell,
                                                                       Għall-Kunsill
                                                                       Il-President
ANNESS I
Abbozz ta' Deċiżjoni Nru […] TAL-KUMITAT
UE-KOREA GĦALL-KUMMERĊ U L-IŻVILUPP SOSTENIBBLI
ta'
[data]
dwar
l-adozzjoni tar-regoli ta’ operat tal-Forum tas-Soċjetà Ċivili kif
meħtieġ bl-Artikolu 13.13 tal-Ftehim ta' Kummerċ
Ħieles bejn l-Unjoni Ewropea u l-Istati Membri tagħha, minn
naħa, u r-Repubblika tal-Korea, min-naħa l-oħra
IL-KUMITAT GĦALL-KUMMERĊ U
L-IŻVILUPP SOSTENIBBLI,
Wara li kkunsidra l-Ftehim ta' Kummerċ
Ħieles bejn l-Unjoni Ewropea u l-Istati Membri tagħha, minn
naħa, u r-Repubblika tal-Korea, min-naħa l-oħra, iffirmat fi
Brussell fis-6 ta’ Ottubru 2010 (minn issa 'l quddiem
imsejjaħ "il-Ftehim"), u b’mod partikolari l-Artikolu 13.13
tiegħu,
Billi:
(1)          L-Artikolu 13.13 tal-Ftehim
jistipula li l-membri tal-Grupp(i) ta’ Konsultazzjoni Domestika minn kull Parti
għandhom jiltaqgħu f’Forum tas-Soċjetà Ċivili. 
(2)          L-għamla tal-Forum
tas-Soċjetà Ċivili għandha tkun b’mod li jkun hemm
rappreżentanza bbilanċjata tal-membri tal-Grupp ta’ Konsultazzjoni
Domestika. 
(3)          Il-Partijiet għandhom jaqblu
b’deċiżjoni tal-Kumitat għall-Kummerċ u l-Iżvilupp
Sostenibbli dwar l-operat tal-Forum tas-Soċjetà Ċivili sa mhux aktar
tard minn sena wara d-dħul fis-seħħ ta’ dan il-Ftehim,
ADOTTA DIN ID-DEĊIŻJONI:
Artikolu 1
Ir-regoli tal-operat tal-Forum
tas-Soċjetà Ċivili, kif imfassla fl-Anness ta’ din
id-Deċiżjoni huma b’dan stabbiliti.
Artikolu 2
Din id-Deċiżjoni għandha
tidħol fis-seħħ dakinhar tal-adozzjoni tagħha.
Magħmul fi…   nhar …
Għall-Kumitat għall-Kummerċ u
l-Iżvilupp Sostenibbli
 Ko-presidenza tal-Kumitat għall-Kummerċ u l-Iżvilupp Sostenibbli tar-Repubblika tal-Korea X || Ko-presidenza tal-Kumitat għall-Kummerċ u l-Iżvilupp Sostenibbli tal-Unjoni Ewropea X 
Anness
REGOLI
TA’ OPERAT TAL-FORUM TAS-SOĊJETÀ ĊIVILI
Artikolu 1
Il-Forum tas-Soċjetà Ċivili se jkun
magħmul minn 12-il membru tal-Grupp ta’ Konsultazzjoni Domestika
tal-UE u 12-il membru tal-Grupp ta’ Konsultazzjoni Domestika tal-Korea
maħtura mill-Gruppi ta’ Konsultazzjoni Domestika nfushom. Il-membri
jistgħu jkunu akkumpanjati minn konsulenti esperti. Ir-rappreżentanti
tal-Forum tas-Soċjetà Ċivili minn kull Parti għandhom jinkludu
tal-inqas tliet (3) rappreżentanti ta’ organizzazzjonijiet
tan-negozju, trejdjunjins u organizzazzjonijiet tal-ambjent mhux governattivi
rispettivament. 
Artikolu 2
Il-Forum tas-Soċjetà Ċivili
għandu jkollu ko-presidenza mill-UE u mill-Korea. Il-ko-presidenzi se
jkunu maħtura mill-Grupp ta’ Konsultazzjoni Domestika tal-UE u l-Grupp(i)
ta’ Konsultazzjoni Domestika tal-Korea, rispettivament, fost il-parteċipanti
tagħhom fil-Forum tas-Soċjetà Ċivili.
Il-kopresidenzi se jfasslu l-aġenda
tal-laqgħat tal-Forum tas-Soċjetà Ċivili, abbażi
tat-talbiet mill-Gruppi ta’ Konsultazzjoni Domestika rispettivi tagħhom.
Barra minn hekk, l-aġenda għandha tinkludi dawn il-punti regolari li
ġejjin: 
(a)          Informazzjoni mill-Partijiet fuq
l-implimentazzjoni tal-Kapitolu dwar il-Kummerċ u l-Iżvilupp
Sostenibbli; 
(b)          Rapporti tal-konsultazzjonijiet
magħmula skont l-Artikolu 13.14 u dwar il-ħidma tal-Bord ta’
Esperti skont l-Artikolu 13.15.
Artikolu 3
Il-Forum
tas-Soċjetà Ċivili għandu jiltaqa’ tal-inqas darba f’sena,
alternattivament fi Brussell u Seoul, sakemm ma jsirx ftehim mod ieħor
mill-Partijiet. Tista’ tissejjaħ laqgħa straordinarja fuq talba ta’
wieħed mill-Gruppi ta’ Konsultazzjoni Domestika.
ANNESS II
Abbozz ta' Deċiżjoni Nru […] TAL-KUMITAT
UE-KOREA GĦALL-KUMMERĊ U L-IŻVILUPP SOSTENIBBLI 
ta' [data]
dwar
it-twaqqif ta’ Bord ta’ Esperti kif imsemmi fl-Artikolu 13.15 tal-Ftehim ta’
Kummerċ Ħieles bejn l-Unjoni Ewropea u l-Istati Membri tagħha,
minn naħa, u r-Repubblika tal-Korea, min-naħa l-oħra 
IL-KUMITAT GĦALL-KUMMERĊ U
L-IŻVILUPP SOSTENIBBLI,
Wara li kkunsidra l-Ftehim ta' Kummerċ
Ħieles bejn l-Unjoni Ewropea u l-Istati Membri tagħha, minn
naħa, u r-Repubblika tal-Korea, min-naħa l-oħra, iffirmat fi
Brussell fis-6 ta’ Ottubru 2010 ("il-Partijiet" u
"il-Ftehim") u b’mod partikolari l-Artikolu 13.15 tiegħu, 
Billi:
(1)          Parti tista’ titlob li jitlaqqa’
Bord ta’ Esperti biex jeżamina kwistjoni li ma tkunx ġiet indirizzata
b’mod sodisfaċenti permezz tal-konsultazzjonijiet governattivi. 
(2)          L-implimentazzjoni
tar-rakkomandazzjonijiet tal-Bord tal-Esperti għandha tiġi
monitorjata mill-Kumitat għall-Kummerċ u l-Iżvilupp Sostenibbli.
(3)          Il-Partijiet fasslu lista ta’ 18-il
isem, kif speċifikat fl-Anness 2.
ADOTTA DIN ID-DEĊIŻJONI:
Artikolu 1
Il-lista ta’ esperti li jistgħu jservu
bħala membri tal-bord għall-finijiet tal-Artikolu 13.15
tal-Ftehim hija stabbilita fl-Anness ta’ din id-Deċiżjoni, u hemm
qbil dwarha b’dan. 
Artikolu 2
Din id-Deċiżjoni għandha
tidħol fis-seħħ dakinhar li tiġi adottata u għandu
jsir rapport dwarha lill-Kumitat għall-Kummerċ Korea-UE.
Magħmul fi…   nhar …
Għall-Kumitat għall-Kummerċ u
l-Iżvilupp Sostenibbli
 Ko-presidenza tal-Kumitat għall-Kummerċ u l-Iżvilupp Sostenibbli tar-Repubblika tal-Korea X || Ko-presidenza tal-Kumitat għall-Kummerċ u l-Iżvilupp Sostenibbli tal-Unjoni Ewropea X 
Anness
Lista ta' esperti
Esperti proposti
mill-Korea
Kee-whahn
CHAH
Young
Gil CHO
Weon
Jung KIM
Suh-Yong
CHUNG
Taek-Whan
HAN
Won-Mog
CHOI
Esperti proposti
mill-UE
Eddy LAURIJSSEN 
Jorge CARDONA 
Karin LUKAS 
Hélène RUIZ FABRI 
Laurence BOISSON DE CHAZOURNES 
Geert VAN CALSTER 
Presidenti
Thomas P. PINANSKY
Nguyen Van TAI
Le HA THANH
Jill MURRAY 
Ricardo MELÉNDEZ-ORTIZ 
Nathalie BERNASCONI-OSTERWALDER 
DIKJARAZZJONI FINANZJARJA
LEĠIŻLATTIVA GĦAL PROPOSTI LI GĦANDHOM IMPATT FUQ
IL-BAĠIT
1.           ISEM IL-PROPOSTA:
Id-Deċiżjoni tal-Kunsill dwar
pożizzjoni li trid tittieħed mill-Unjoni Ewropea fi ħdan
il-Kumitat għall-Kummerċ u l-Iżvilupp Sostenibbli mwaqqaf
bil-Ftehim ta’ Kummerċ Ħieles bejn l-Unjoni Ewropea u l-Istati Membri
tagħha, minn naħa, u r-Repubblika tal-Korea, min-naħa
l-oħra, fir-rigward tal-operat tal-Forum tas-Soċjetà Ċivili u
t-twaqqif tal-Bord ta’ Esperti biex jeżamina kwistjonijiet fl-oqsma li
jaqgħu fiil-kamp ta’ applikazzjoni tal-Kumitat għall-Kummerċ u
l-Iżvilupp Sostenibbli.
2.           LINJI BAĠITARJI:
Kapitolu u Artikolu: Riżorsi amministrattivi
tal-Kummissjoni biex ikopru l-ispejjeż tal-interpretazzjoni u tal-post
fejn isiru l-laqgħat. Ammont ibbaġitjat għas-sena
konċernata: Fil-każ ta’ ħtiġijiet mhux previsti,
ir-riżorsi jistgħu jittieħdu mil-linji tal-baġit li
ġejjin:
20.02.01 - Relazzjonijiet ta’ kummerċ
barrani, inkluż aċċess għas-swieq tal-pajjiżi mhux
Komunitarji
20.01.02.11.00.02.40 – Laqgħat inkluż
il-personal tal-Kummissjoni biss
3.           IMPATT FINANZJARJU 
¨      Il-proposta ma għandhiex implikazzjonijiet finanzjarji
¨      Il-proposta ma għandha l-ebda impatt finanzjarju fuq
in-nefqa iżda għandha impatt finanzjarju fuq id-dħul – l-effett
huwa kif ġej:
(Miljun EUR sa punt deċimali
wieħed)
   ||   || 
 Linja tal-baġit || Dħul[2] || Perjodu ta' 12-il xahar li jibda minn jj/xx/ssss || [Sena n] 
 Artikolu …   || L-impatt fuq ir-riżorsi proprji ||   ||   
 Is-sitwazzjoni wara l-azzjoni 
   || [n+1] || [n+2] || [n+3] || [n+4] || [n+5] 
 Artikolu …   ||   ||   ||   ||   ||   
 Artikolu …   ||   ||   ||   ||   ||   
4.           MIŻURI KONTRA L-FRODI
[1]               ĠU C […], […], p. […].
[2]               Fir-rigward tar-riżorsi proprji tradizzjonali
(dazji fuq l-agrikoltura, imposti fuq iz-zokkor, dazji doganali), l-ammonti
indikati għandhom ikunu ammonti netti, jiġifieri ammonti grossi wara
t-tnaqqis ta’ 25 % tal-ispejjeż tal-ġbir.